पाएं अपने शहर की ताज़ा ख़बरें और फ्री ई-पेपरडाउनलोड करें
पंजाबी बिरादरी की ओर से पिछले 10 दिनों से भी ज्यादा समय से होम आइसोलेशन में रह रहे कोरोना मरीजों व उनके परिवारजन जो कोरोना बीमारी से ग्रस्त हैं और खाना बनाने मे असमर्थ है उन तक निःशुल्क भोजन पहुंचाया जा रहा है। भोजन को पंजाबी बिरादरी के सेवादारों द्वारा तैयार किया जा रहा है।
प्रधान प्रेमनाथ गेरा ने बताया कि 5 लोगों से शुरू होकर अब यह सेवा 150 लोगों तक पहुंच रही है। इसके लिए वाट्सएप नंबर 9416183790, 9812124600, 9215952159, 9896151199 जारी किया है, ताकि कोरोना मरीज व उनके परिजन आवश्यकतानुसार भोजन प्राप्त कर सकें।
जरूरतमंदों तक भोजन पहुंचाना ही मकसद
महासचिव नरेन्द्र सहगल ने बताया कि इस सेवा को शुरू करने का मकसद जरूरतमंदों तक भोजन पहुंचाना है, ताकि कोई भूखा नहीं सोए। इसी को ध्यान में रखते हुए पंजाबी बिरादरी ने होम आइसोलेशन में रह रहे कोरोना मरीजों या अस्पताल में जो बाहर से आए लोग दाखिल हैं व उनके परिजनों को मुफ्त भोजन देने का बीड़ा उठाया है। क्योंकि बहुत से लोग दूसरे शहरों जैसे लखनऊ, चेन्नई, हिसार, दिल्ली, भिवानी से अस्पतालों मे भर्ती हैं, वह भी इस सेवा का लाभ ले रहे हैं।
ऐसे शुरू की गई यह सेवा
उपप्रधान अभिषेक झांब ने कहा कि 21 अप्रैल को उनके एक जानकार दंपत्ति जो दोनों ही कोरोना पॉजिटिव थे और खाना बनाने मे असमर्थ थे। उन्होंने मुझसे घर जैसा सात्विक भोजन किस होटल पर मिलेगा कि जानकारी के लिए फोन किया। बस तभी सोचा कि हम सभी मिलकर इस सेवा को शुरू करें। इस बाबत पंजाबी बिरादरी के प्रधान प्रेमनाथ गेरा से बात की और 23 अप्रैल से इस सेवा को निरंतर शुरू कर दिया।
वाट्सएप पर भेजनी होगी टेस्ट रिपोर्ट
उन्होंने बताया कि दोपहर और रात्रि के भोजन को कोरोना मरीज के घर या अस्पताल तक पहुंचने का कार्य सभी साथी मिल कर कर रहे हैं। संस्था द्वारा निःशुल्क भोजन प्राप्त करने के लिए कोरोना मरीज या उनके परिजनों को जारी किए वाट्सएप नंबर पर आरटी पीसीआर, एंटीजन या एचआरसीटी (तीनों में कोई भी एक रिपोर्ट) सदस्यों की संख्या, मोबाइल नम्बर और घर का पता भेजना होगा।
इस पुण्य कार्य में बिरादरी के सभी लोगों से सहयोग करने की अपील की है। इस सेवा को महासचिव नरेंद्र सहगल, अनिल अरनेजा, नम्रता सचदेवा, सुरेखा धींगरा, सुमन तियांश, गीतिका, किशन लाल मेहता, दीपक मेहंदीरत्ता, नवीन अरोड़ा, संजय चांदना, नंदलाल धींगरा, एडवोकेट राज कुमार गेरा, एडवोकेट अशोक सचदेवा, हरभगवान नागपाल व अरुण टक्कर आदि सेवादारों के सहयोग से सहयोग से किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn